คลังปลื้มพร้อมเพย์ ยอดรูดเดบิตพุ่ง38%
คลังยันไม่ขยายเวลาแจกโชคใช้บัตรเดบิต ชี้ประชาชนรับรู้สังคมใช้เงินสดมากขึ้น ยอดใช้พร้อมเพย์พุ่ง
2 ก.พ. 2561

คลังยันไม่ขยายเวลาแจกโชคใช้บัตรเดบิต ชี้ประชาชนรับรู้สังคมใช้เงินสดมากขึ้น ยอดใช้พร้อมเพย์พุ่งนายสมชัย สัจจพงษ์ ปลัดกระทรวงการคลัง เปิดเผยว่า โครงการแจกโชคจากการใช้บัตรเดบิต ให้ผู้ใช้บัตรเดบิต และร้านค้าที่รับรูดบัตรรายละ 1 ล้านบาท จะสิ้นสุดโครงการเดือน พ.ค.ปีนี้ คลังไม่มีนโยบายการขยายโครงการออกไป เนื่องจากที่ผ่านมาได้รับเงินจากสำนักงานสลากกินแบ่งรัฐบาล 84 ล้านบาท และต้องการให้ธนาคารพาณิชย์ทำโปรโมชั่นส่งเสริมการใช้บัตรเดบิตเพิ่มกันเองมากขึ้น"การจับรางวัลดังกล่าว ทำให้สังคมไร้เงินสดเป็นที่ยอมรับของประชาชนมากขึ้น โดยเฉพาะการให้ผู้ถือบัตรสวัสดิการแห่งรัฐ 11.4 ล้านคน เข้ามาจับรางวัลได้ด้วย" นายสมชัย กล่าวทั้งนี้ การใช้ระบบพร้อมเพย์มีผู้สมัคร 37 ล้านบัญชี ขณะที่ยอดการใช้พร้อมเพย์จนถึงปัจจุบันมีปริมาณ 97 ล้านรายการ วงเงิน 3.7 แสนล้านบาท โดยมียอดการโอนเฉลี่ยลดลงจาก 5,000 บาท ลดเหลือเพียง 3,900 บาท ส่วนยอดการใช้จ่ายผ่านบัตรเดบิต มีการเติบโตถึง 38%สำหรับการติดตั้งเครื่องอีดีซีทั่วประเทศ ติดตั้งได้ 1.4 แสนจุด คิดเป็น 4.8 แสนเครื่อง ยังต่ำกว่าเป้าหมาย ซึ่งเอกชนกลัวว่าหากติดตั้งเครื่อง อีดีซีแล้ว อาจจะถูกกรมสรรพากร เข้ามาตรวจสอบภาษี